Aline Kominsky-Crumb

Aline Kominsky-Crumb (født Goldsmith; 1948–2022)Kominsky-Crumb, Aline (2007): Need More Love. New York: MQ Publications. ISBN 1-84601-133-7Noomin, Diane (1991): Twisted Sisters: A Collection of Bad Girl Art. Penguin Books, New York. ISBN 0140153772 var en amerikansk undergrunnstegner, best kjent for sine selvbiografiske serier, og som såkalt «stygg-tegner». I hennes serier refererer hun til seg selv som «The Bunch», et tilnavn hun etter sigende hadde fått allerede som barn.

 Liv og karriere 
Hun var født i en jødisk middelklassefamilie i området Five Towns på Long Island. Hennes far var hovedsakelig en lite vellykket forretningsmann og assosiert til organisert kriminalitet. Hun hevdet senere at det sosiale miljø som ble skildret i filmen Goodfellas (en del hadde handling fra området Five Towns) hadde en del likheter med hennes egen barndom. Som tenåring vendte hun seg mot dop og motkulturen, og var en del av miljøet rundt motkulturelle musikere i New York som The Fugs. Etter at hun bosatte seg i East Village i løpet av collegedagene, begynte hun å studere kunst ved The Cooper Union.

I 1968 giftet hun seg med sin første ektemann, Carl Kominsky, og sammen med ham flyttet hun til Tucson i Arizona. Ekteskapet varte ikke lenge, men hun beholdt det nye etternavnet etter skilsmissen. I løpet av denne tiden begynte hun ved Universitetet i Arizona, og tok eksamen med en BFA i 1971. Hun ble presentert for tegneserietegnerne Spain Rodriguez og Kim Deitch av Ken Weaver, tidligere trommeslager i The Fugs, som levde i Tucson. Spain og Deitch introduserte henne til undergrunnstegneserier og det inspirerte henne til skrive egne serier, og til å flytte til San Francisco.

Kort tid etter at hun var kommet til San Francisco ble hun presentert for Robert Crumb av felles venner. Han ble fascinert over den pussige likheten mellom henne og en kvinnelig tegneseriefigur som han hadde skapt, «Honeybunch Kaminski». De begynte å henge sammen og flyttet sammen kort tid etter. Hun ble også en del av kvinnekollektivet rundt Wimmen's Comix og bidro til det første heftet i tegneserietittelen. Etter at hun og Diane Noomin hadde kommet på kant med Trina Robbins og andre medlemmer av kollektivet, startet de sitt eget feministiske tegneseriehefte, Twisted Sisters. Hun hevdet senere at hovedgrunnen til bruddet med de andre kvinnene lå delvis i feministsaker, men hovedsakelig i hennes forhold til Robert Crumb, som Robbins i særlig grad mislikte.

Hun giftet seg med Robert Crumb i 1978.Duff, Lindsay (27. januar 2003): «Thumbnail: R Crumb»   , Ninth Art (nettsted).
Deres datter Sophie Crumb ble født i 1981. Siden slutten av 1970-tallet produserte hun og Robert Crumb en rekke serier hvor de samarbeidet, både om historiene og tegningene: Hun hadde tegnet seg selv, og han hadde tegnet seg selv. Forskjellen i tegnestil var en del av spenningen i tegneserien som hadde tittelen Dirty Laundry («Skittentøysvask»). Innholdet var om familielivet deres. Senere utgivelser hadde også bidrag fra Sophie, som begynte å tegne egne serier i tenårene.

I flere år i løpet av 1980-tallet var Kominsky-Crumb redaktør av serietidsskriftet Weirdo, et ledende magasin for alternative tegneserier. Hun tok over redaktørjobben fra Peter Bagge, som igjen hadde tatt over fra den første redaktøren, Robert Crumb.

Kominsky-Crumb opptrer i en rekke scener i dokumentarfilmen Crumb fra 1994, som forteller om Robert Crumb, men også om familien Crumb. Siden tidlig på 1990-tallet bodde hun og Robert Crumb i en liten landsby i Frankrike.

I tillegg til hva hun gjorde av tegneserier var Kominsky-Crumb også kunstmaler, og hun flyttet til Frankrike hovedsakelig fokusert på oljemaleri og mindre på tegneserier. I februar 2007 utga hun en selvbiografi eller minnebok kalt Need More Love: A Graphic Memoir, en samling av hennes tegneserier og malerier, sammen med fotografier og tekster om sitt liv.Dollar, Steve (26. februar 2007): «Love Among the Crumbs». The New York Sun.

 Utgitte tegneserier 
 Wimmen's Comix #1
 Twisted Sisters
 El Perfecto (redigerte)
 Lemme Outta Here
 Arcade
 Dirty Laundry
 Manhunt
 Weirdo

 Referanser 

 Eksterne lenker 


  «He always laughs at my jokes and is my best fan», The Guardian, 25. mars 2005. – Aline Kominsky-Crumb svarer leserne av Guardians spørsmål.
  Mary Fleener reviews Aline Kominsky Crumb's Need More Love fra Mineshaft magazine, issue #20 (September, 2007)
  «The R. Crumb Handbook», intervju med Aline Kominsky-Crumb, The Leonard Lopate Show, 13. april 2005.
  «Aline Crumb», intervjuet av Daniel Robert Epstein, SuicideGirls, 29. november 2006.
  «Loudmouth: Aline Kominsky-Crumb tells all», intervju ved Sara Ivry, Nextbook, 5. februar 2007. (sidelenker til MP3-lydfiler)
  «The Crumbs' Underground Comics», intervju med Aline og Robert Crumb ved Terry Gross, Fresh Air, 13. februar 2007.

Kategori:Tegneserieskapere fra USA
Kategori:Undergrunnstegnere